Centr-andaj sekaj punaoj

La centr-andaj sekaj punaoj estas tersupraĵa ekoregiono el la centr-anda ekoprovinco de la neotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al montaraj herbejoj kaj arbustaroj de la altebenaĵo de Andoj en Sudameriko. Ĝi estas parto de la punaaj herbejoj kaj ankaŭ listigita en la tutmondaj 200. La ekoregiono ankaŭ situas en la biodiverseco-riĉaĵejo Tropikaj Andoj laŭ la organizaĵo Naturprotekto Internacie.

 Priskribo 
eta|250ra|maldekstra|Laguna Verde, Bolivio.
La ekoregiono okupas la sudokcidentan parton de Altiplano kaj situas oriente de Atakama-Dezerto. Sekaj lagoj, salejoj, loke konataj kiel Salares, estas karakterizaĵo de tiu ekoregiono. Kelkaj el la plej vastaj salejoj estas Coipasa, Uyuni, Salar de Atacama, kaj Arizaro. Aliaj ĉefaj geografiaj karakterizaĵoj estas la lagoj Poopó kaj Coipasa, kaj la multaj vulkanoj kiuj superas Altiplanon, inkluzive Parinacota Volcano, Nevado Sajama, Tata Sabaya, Ollagüe, Licancabur, Lascar, Aracar, Socompa kaj Llullaillaco. Plie, multaj kaj multkoloraj lagetoj punktigas la pejzaĝon. Ili estas kaj sezonaj kaj daŭraj, kaj havas diferencajn gradojn de saleco.

 Flaŭro 
eta|220ra|Salar de Talar, Ĉilio.
eta|220ra|Lago Chungará kaj Nevado Sajama.
eta|220ra|Laguna Colorada, Bolivio
Tipaj alt-andaj malsekejoj estas la Bofedales. Tiuj marĉaj areoj estas karakterizitaj de ĉeesto de kunsenoformaj torfeja vegetaĵaro. "Jareto" (Azoerella compacta) vegetas en bone dreniĝantaj grundoj. Herbejoj estas superregataj de specioj el la genroj stipo kaj festuko.

La centr-andaj sekaj punaoj hejmigas Polylepis speciojn, inkluzive de Polylepis tarapacana, kiu estas la ligneca planto kiu vegetas ĉe la plej altaj altitudoj en la mondo.

 Faŭno 
Kameledoj, kiel lamoj, alpakoj, vikunoj, troviĝas en la ekoregiono. Aliaj mamuloj inkluzivas pumon, andan montaran katon (Leopardus jacobita), andan likolopekson (Lycolopex culpaeus), kaj Chaetophractus nationi (dazipedoj).

Tri el la ses flamengaj specioj vivas tie ĉi. Ili estas anda flamengo, ĝemsa flamengo (Phoenicoparrus jamesi), kaj ĉilia flamengo (Ph. chilensis). Aliaj rimarkindaj birdoj estas malgranda reao, anda kondoro, punaa tinamo (Tinamotis pentlandii), Anas puna (anasedoj), Plegadis ridgwayi (treskiornitedoj) kaj la anda ansero (Chloephaga melanoptera).

 Naturprotekto 
Bestoj kaj plantoj trovas rifuĝejojn en la protektitaj areoj de tiu ekoregiono. Ili inkluzivas :
 Nacia Parko Lauca
 Sajama Nacia Parko
 Nacia Anda Faŭna Rezervejo Eduardo Avaroa
 Nacia Rezervejo Los Flamencos
 Flaŭra kaj Faŭna Rezervejo Olaroz-Cauchari
 Nacia Parko Llullaillaco

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Ekoregiono NT1001 : Centr-andaj sekaj punaoj (WWF)
  Centr-andaj sekaj punaoj (WWF-Wildworld)
  Centr-andaj sekaj punaoj (Wildworld) - Nacia Geografia Societo
  Centr-andaj sekaj punaoj (The Encyclopedia of Earth)
  Centr-andaj sekaj punaoj (Globalspecies) 
  Situo de la ekoregiono NT1001 : tajpu Central Andean dry puna 
  Tutmondaj 200; numero 109 : Centr-andaj sekaj punaoj. 
  Tropikaj Andoj (Naturprotekto Internacie) 

Kategorio:Neotropisaj ekoregionoj
Kategorio:Montaraj herbejoj kaj arbustaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Argentino
Kategorio:Geografio de Bolivio
Kategorio:Geografio de Ĉilio